הכוכב הבא לאירוויזיון 2024

**הכוכב הבא לאירוויזיון 2024** הייתה העונה העשירית של תוכנית הריאליטי הישראלית "הכוכב הבא לאירוויזיון". את התחרות הנחו אסי עזר ורותם סלע, ופאנל השופטים הורכב מאיתי לוי, אסף אמדורסקי, קרן פלס, שירי מימון, עדן חסון ורן דנקר. הזוכה, עדן גולן, נבחרה לייצג את  באירוויזיון 2024, שהתקיים במאלמה שבשוודיה. שירה לתחרות היה "Hurricane", שדורג בערב הגמר במקום החמישי עם 375 נקודות.

## רקע
המבצעת, עדן גולן, נבחרה על ידי תוכנית המציאות הכוכב הבא לאירוויזיון 2024 שהופקה על ידי טדי יזמות והפקות ושודרה בקשת 12. היא ייצגה את  באירוויזיון 2024.

את התחרות הנחו רותם סלע ואסי עזר ופאנל השופטים הורכב מאסף אמדורסקי, קרן פלס, שירי מימון, איתי לוי, רן דנקר ועדן חסון. כל שופט היווה 10% מההצבעה, סך הכל הצבעת השופטים כולה היוותה 60% מההצבעה ואת 40% הנוספים מההצבעה היוותה בשלב האודישנים קבוצת מיקוד, ובשלב הנבחרת, הקהל באולפן.

צילומי התוכנית החלו ב-10 בספטמבר 2023 באקספו תל אביב. בעקבות מלחמת חרבות ברזל המשך הצילומים שיתקיימו בקריית התקשורת נווה אילן נדחו.

שידורי התוכנית התחילו ב-20 בנובמבר 2023. בתחילה השידורים היו אמורים להתחיל ב־31 באוקטובר 2023, במהדורה מותאמת בעקבות המלחמה, אך בעקבות נפילת הלוחמים בקרבות ברצועת עזה באותו היום נדחו תחילת שידורי התוכנית.

## מהלך התחרות
### שלב האודישנים
שלב האודישנים שודר מ-20 בנובמבר 2023 עד ל-27 בדצמבר 2023. 35 מתמודדים עברו לשלב הבא לאחר שקיבלו לפחות 70% מהקולות.

בין המתמודדים היו: ליאן בירן, משתתפת העונה השלישית של בית ספר למוסיקה; עדן גולן, משתתפת העונה השנייה של רואים את הקול ישראל; יונתן ביטון, בנו של הכוריאוגרף גדי ביטון; הזמר אריק סיני; השחקן עידו ברטל; מיקה משה, זוכת המקום השלישי בעונה הרביעית של בית ספר למוסיקה; דור שמעון, פיינליסט העונה השנייה של אייל גולן קורא לך; יהודה סעדו, זוכה העונה השלישית של כוכב נולד; זוהר זכרוב, זוכה העונה הרביעית של בית ספר למוסיקה; פרידה עוזיאל, משתתפת העונה השישית של הכוכב הבא; רומי נץ, בתו של הגיטריסט ארז נץ ואחייניתה של בסיסטית להקת המכשפות, יפעת נץ; מישל כהן, זוכה העונה הראשונה של בית ספר למוסיקה; שרון קידושין, מתמודדת עונת העשור והאחרונה של כוכב נולד.

המתמודד שאולי גרינגליק עבר את שלב האודישנים, אך פרש מהתוכנית על-מנת להשתתף כחייל צה"ל בלחימה ברצועת עזה במלחמת חרבות ברזל, בה נפל חלל ב-26 בדצמבר 2023, שלושה שבועות לאחר האודישן שלו בתוכנית.





### שלב סגירת הנבחרת
שלב סגירת הנבחרת שודר ב-31 בדצמבר 2023. בשלב זה, צומצמה כמות המתמודדים שעברו את האודישן הראשוני מ-35 ל-14 מתמודדים.

בשלב הראשון על כל מתמודד היה לקבל מינימום ארבעה כחולים מהשופטים על מנת שיוכל לעבור לשלב השני. אלו שקיבלו פחות מארבעה כחולים הודחו אוטומטית. מתמודד שקיבל שישה כחולים, נכנס אוטומטית לנבחרת – "14 הנבחרים".

בשלב השני השופטים בחרו, מבין אלו שעברו את השלב הראשון, את מי מהמתמודדים להציל מהדחה ולהכניס לנבחרת – "14 הנבחרים".








### שלב הספה החמה הראשונה
שלב הספה החמה הראשונה שודר ב-3 וב-7 בינואר 2024.

בשלב זה, הנבחרת חולקה לשתי קבוצות של שבעה מתמודדים. בכל פרק, המתמודד עם הציון הנמוך ביותר הודח. בסוף שלב זה צומצמה הנבחרת ל-12 מתמודדים.





### שלב הדו-קרב הראשון
שלב הדו-קרב הראשון שודר ב-10 וב-14 בינואר 2024.

בשלב זה, כל משדר הורכב משני שלבים:

בשלב הראשון, ששת המתמודדים חולקו לשלושה דו-קרבים. מכל דו-קרב, המתמודד עם הציון הגבוה יותר עבר לשלב הבא.

בשלב השני, השופטים הצילו מהדחה 2 מתוך 3 המתמודדים שלא עברו את השלב הראשון. בשלב זה צומצמה הנבחרת ל-10 מתמודדים.





### שלב הדואטים
שלב הדואטים שודר ב-17 בינואר 2024 והורכב משני שלבים:

בשלב הראשון, עשרת המתמודדים חולקו לזוגות וביצעו דואטים. זוג המתמודדים עם הציון הנמוך ביותר הועמד להדחה.

בשלב השני, השופטים הצילו מהדחה אחד מתוך שני המועמדים להדחה. בשלב זה צומצמה הנבחרת ל-9 מתמודדים.





### שלב הספה החמה השנייה

שלב הספה החמה השנייה שודר ב-21 בינואר 2024.

בשלב זה המתמודד עם הציון הנמוך ביותר הודח. בסוף שלב זה צומצמה הנבחרת ל-8 מתמודדים.





### שלב הדו-קרב השני
שלב הדו-קרב השני שודר ב-22 בינואר 2024.

שלב זה הורכב משני שלבים:

בשלב הראשון, 8 המתמודדים חולקו ל-4 דו-קרבים. מכל דו-קרב, המתמודד עם הציון הגבוה יותר עבר לשלב הבא.

בשלב השני, השופטים הצילו מהדחה 3 מתוך 4 המתמודדים שלא עברו את השלב הראשון. בשלב זה צומצמה הנבחרת ל-7 מתמודדים.





### שלב שמינית הגמר
שלב שמינית הגמר שודר ב-25 בינואר 2024.

שלב שמינית הגמר היה שלב הדואטים בהפתעה: כל המתמודדים הופיעו, כל מתמודד הופיע עם זמר מפורסם בהפתעה, ובסוף השלב, המתמודד עם הציון הנמוך ביותר הודח.





### שלב רבע הגמר
שלב רבע הגמר שודר ב-28 בינואר 2024.

בשלב זה, כל מתמודד הקדיש שיר לבן אדם שקרוב אליו, ובמהלך השיר אותו אדם הופיע בווידאו ברקע ובירך את המתמודד.

השלב הורכב משני שלבים:

בשלב הראשון, 6 המתמודדים חולקו ל-3 דו-קרבים. מכל דו-קרב, המתמודד עם הציון הגבוה יותר עבר לשלב הבא.

בשלב השני, השופטים הצילו מהדחה 2 מתוך 3 המתמודדים שלא עברו את השלב הראשון. בשלב זה צומצמה הנבחרת ל-5 מתמודדים.





### שלב חצי הגמר
שלב חצי הגמר שודר ב-29 בינואר וב-1 בפברואר 2024.

במשדר הראשון, כל המתמודדים הופיעו. בסוף המשדר, המתמודד עם הציון הגבוה ביותר זכה בכרטיס הראשון לגמר.

במשדר השני, ארבעת המתמודדים הנותרים ביצעו שיר נוסף. בתום הביצועים, השופטים מסרו את הצבעתם על ידי מתן 7, 8, 10 ו-12 נקודות לכל מתמודד, ולקהל ניתנו 60 נקודות לחלק בין ארבעת המתמודדים. שלושת המתמודדים שקיבלו את מספר הנקודות הגבוה ביותר עלו לגמר.





### שלב הגמר
הגמר התקיים ב-6 בפברואר 2024 והורכב משני סבבים.

#### סיבוב ראשון
בסיבוב הראשון, מכל דו-קרב, המתמודד עם הציון הגבוה ביותר עבר לשלב הבא של התחרות. בשלב זה לכל שופט הייתה אפשרות להעניק 5% מההצבעה.

בתום הסיבוב הראשון הצופים הצילו מהדחה את אחד מתוך שני המתמודדים על ידי הצבעה ביישומונים Mako וכאן.

בפתיחת הערב שרו כל ארבעת המתמודדים את השיר שייצג את ישראל באירוויזיון 2023, "Unicorn" ואת השיר "מחוזקים לעולם" של אברהם טל. בנוסף, הופיעה נועה קירל עם השיר "חי" של עפרה חזה, שייצג את ישראל באירוויזיון 1983.









#### סיבוב שני
בסיבוב השני התמודדו שלוש המבצעות הנותרות מול השופטים והקהל. לאחר ההופעה האחרונה, נפתחה ההצבעה לצופים, באמצעות אפליקציית mako וכאן הרשמית והם יכלו להצביע לביצוע אחד מתוך השלושה. במהלך הצבעת הצופים, כל שופט מסר את הצבעתו על ידי חלוקת 8, 10 ו-12 נקודות לשלוש המתמודדות. ההצבעה התחלקה בצורה שווה בין השופטים והצופים - 50% לכל אחד. סך כל הנקודות שניתנו לשופטים לחלק בין שלוש המבצעות הוא 180 וכך גם לקהל הצופים.

בנוסף, הופיעה משפחתו של חלל צה"ל שאולי גרינגליק עם השיר "בסוף הכל חולף" של עומר אדם, כשברקע מנוגנת הקלטת הסקיצה של גרינגליק המנוח, שתכנן להופיע עם השיר בשלב סגירת הנבחרת של התחרות.





## הערות שוליים

10